**La crucea Calvarului**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La crucea Calvarului

La crucea cu semnul Calvarul

S-a dat cea mai grea bătălie

Dintre păcatul crunt şi harul,

Punct final pus, pe veşnicie

Cu-a ei prea sfântă armonie.

Dar moartea a fost înghiţită

De viaţă, prin faptu-nvierii,

Căci n-a putut, să fie oprită

Să stea-n locul cel al tăcerii,

Ci ea a stins, plânsul durerii.

S-a dovedit, astfel din plin

Că Dragostea a fost mai tare

Decât moartea cu-al ei chin,

Prin nebuloasa-i confirmare

Cu prinşii ţinuţi la-nchisoare.

Prin biruinţă, asupra morţii

Privind în duh se-ntrezăreşte

Cea mai sublimă filă a sorţii,

A celui ce-n Hristos trăieşte

Şi pentru cer se pregăteşte.

Căci viaţa acum poate fi alta

La bază-având actul jertfirii,

Spre cer deschisă fiind poarta

Pentru c-a-nvins legea iubirii

Chezaşă scumpă, a mântuirii.

Flavius Laurian Duverna

21 aprilie 2013